

**Размена добрих пракси инклузивног образовања представника 20 јединица локалних самоуправа**

Након две године интензивног рада на унапређењу инклузивног образовања, представници 20 јединица локалних самоуправа (Алексинац, Бечеј, Бела Црква, Бујановац, Горњи Милановац, Књажевац, Нови Бечеј, Обреновац, Осечина, Петровац на Млави, Пожега, Прокупљњ, Рашка, Суботица, Сурдулица, Свилајнац, Топола, Трстеник, Тутин и Жабаљ) представили су примере своје добре праксе на састанку који је одржан 6. и 7. новембра у Београду.

Унапређење интерсекторске сарадње кроз успостављање мреже за инклузивно образовање је по исказима / презентацијама у локалној заједници (па и самоевалуације) био кључни механизам за покретање многих иницијатива (унапређење програма развојног саветовалишта, програми подршке родитељима деце из осетљивих група, различити програми превенције вршњачког насиља за децу-ученике и родитеље, развоје програма вршњачке подршке, итд.). Такође, многе мере које су инициране у овом процесу јачања капацитета ставиле су фокус на превенцију осипања ученика из образовања, уз јаку потребу унапређења процедура за рад интерресорних комисија и транзицију, финансирање инклузивног образовања. Све општине и градови су успели да обезбеде одрживост мрежа за инклузивно образовање, као и многих иницијатива, са визијом да рад на унапређењу иклузивног образовања мора да буде непрекидан и синергичан у свакој локалној заједници како би омогућио да свако дете има приступ квалитетном образовању.

Хоризонталној размени присуствовала је и Карол Вињо, заменица директорке УНИЦЕФ-а која је захвалила представнициама општина и градова на њиховој посевећености инклузивном образовању и заједничкој визији, истичући важност унапређења интерсекторске и међуопштинске сарадње.

Размена искустава део је пројекта „Учимо сви заједно“ који спроводи Министарство просвете и УНИЦЕФ уз подршку Делегације Европске уније у Србији.

Тагови: УНИЦЕФ Србија, Министарство просвете, Делегације Европске уније у Србији, Учимо сви заједно

A blue and orange magnet on a black background

Description automatically generated